CELEX: 62015TN0589
Language: sk
Date: 2015-10-12 00:00:00
Title: Vec T-589/15: Žaloba podaná 12. októbra 2015 – Eurorail/Komisia a INEA

25.1.2016   
            
            
               SK
            
            
               Úradný vestník Európskej únie
            
            
               C 27/61
            
         Žaloba podaná 12. októbra 2015 – Eurorail/Komisia a INEA
   (Vec T-589/15)
   (2016/C 027/78)
   Jazyk konania: angličtina
   
      Účastníci konania
   
   
      Žalobkyňa: Eurorail NV (Aalst, Belgicko) (v zastúpení: J. Derenne, N. Pourbaix a M. Domecq, advokáti)
   
      Žalované: Výkonná agentúra pre inovácie a siete (INEA) a Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil, v súlade s článkom 272 ZFEÚ, že rozhodnutie INEA zo 17. júla 2015 ukončujúce Dohodu o grante (1) a nariaďujúce vymoženie časti preddavkov vyplatených žalobkyni, je neplatné a nevymožiteľné, a že konečná výška grantu, na ktorú má žalobkyňa nárok, bude stanovená na 951,813 eura,
            
         
               —
            
            
               subsidiárne, žalobkyňa navrhuje, aby Komisia a INEA boli zaviazané na zmluvnú zodpovednosť za škodu, spôsobenú žalobkyni ako dôsledok rozhodnutia a nariadenia vymoženia 581,770 eura (s úrokmi),
            
         
               —
            
            
               subsidiárne, nariadil INEA/Komisii, aby zrušili svoje rozhodnutie a,
            
         
               —
            
            
               uložil INEA/Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza nasledovné žalobné dôvody.
   
               1.
            
            
               Prvý žalobný dôvod, je založený na tvrdení, že INEA a Komisia konali v rozpore s ich povinnosťami vyplývajúcimi z Dohody o grante. V dôsledku toho žalobkyňa tvrdí, že protiprávne ukončili Dohodu o grante a protiprávne nariadili vrátenie časti preddavkov vyplatených žalobkyni.
            
         
               2.
            
            
               Druhý žalobný dôvod je založený na tvrdení, že INEA a Komisia konali v rozpore so zásadou dobrej viery pri plnení zmluvných záväzkov.
            
         
               3.
            
            
               Tretí žalobný dôvod je založený na tvrdení, že INEA a Komisia konali v rozpore s legitímnymi očakávaniami žalobkyne.
            
         
      (1)  Dohoda o grante MPO/09/058/SI1.5555667 „RAIL2“ (Marco Polo II Call 2009).